Bexdenûs
Bexdenûs, bilêvkirinên din bexdenûz, bextenûs, bexdûnis (navê zanistî yê latînî: Petroselinum crispum), hêşînahiyek ji koma gêjnakan a famîleya bexdenûsan e. Pelên wê yên kesk ji bo tamxweşkirin û xweşikahî, wek garnîtûr tevlî şorbeyan, giraran û seleteyan tê kirin. Du cureyên wê tên çandin, ya belgmezin û ya belghûr û xingilok. Ji ya belgmezin re bexdenûs, a belghûrik re cehperî dibêjin. Pincar an jî dikakek ku di her malê û pêjgehê (midbex, kulîn, kûxnî) de wek biharbêhn (biharat) tê bikaranîn e.